Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,  19.02. 2008      

Nr. 22/681


Biroul Permanent

al

Camerei  Deputaţilor

Vă înaintăm, alăturat, raportul suplimentar asupra proiectului de Lege pentru respingerea Ordonanţei de urgenţă a Guvernului nr. 102/2007 pentru modificarea şi completarea Legii contabilităţii nr. 82/1991, cu care comisia noastră a fost sesizată în fond cu adresa Biroului Permanent nr. PLX 860  din 10 decembrie 2007.
	PREŞEDINTE,

Aurel GUBANDRU

RAPORT SUPLIMENTAR
asupra proiectului de Lege pentru respingerea Ordonanţei de urgenţă a Guvernului nr. 102/2007 pentru modificarea şi completarea Legii contabilităţii nr. 82/1991
Cu adresa nr. PLX 860 din 10 decembrie 2007, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru respingerea Ordonanţei de urgenţă a Guvernului nr. 102/2007 pentru modificarea şi completarea Legii contabilităţii nr. 82/1991.
In şedinţa din data de 11 februarie 2008, Camera Deputaţilor, în temeiul art. 70 din Regulamentul Camerei Deputaţilor, republicat, a hotărât retrimiterea la Comisie a Proiectului de Lege, pentru o nouă examinare şi depunerea unui nou raport

Obiectul de reglementare al proiectului de Lege este crearea cadrului juridic privind raportarea la Institutul European de Statistică (EUROSTAT) a datelor statistice în domeniul finanţelor publice, la termene precise, respectând Sistemul European de Conturi, potrivit obligaţiei ce incubă României în calitatea sa de membru cu drepturi depline al Uniunii Europene.

Prin prezentul act normativ se creează cadrul legal pentru ca Ministerul Economiei şi Finanţelor să împuternicească şi alte persoane decât cele cu atribuţii de inspecţie fiscală şi comisari ai Gărzii Financiare să aplice sancţiunile prevăzute de lege în scopul responsabilizării ordonatorilor principali de credite de la toate nivelele administraţiei publice centrale, locale şi de asigurări sociale să respecte termenele de prezentare a situaţiilor financiare. In acelaşi timp, se creează cadrul legal pentru ca Ministerul Economiei şi Finanţelor să poată bloca deschiderea de credite bugetare ale ordonatorilor principali de credite a bugetului de stat, bugetul asigurărilor sociale de stat şi bugetului Fondului naţional unic de asigurări de sănătate, bugetului asigurărilor pentru şomaj şi bugetelor locale. Astfel, unităţile de trezorerie a statului pot opri efectuarea plăţilor către instituţiile publice care nu au prezentat la termen situaţiile financiare.

La întocmirea raportului s-a avut în vedere avizul Consiliului Legislativ nr. 1273 din 25.09.2007 şi avizul Comisiei juridice, de disciplină şi imunităţi.
Proiectul de Lege face parte din categoria legilor organice, potrivit art. 73 din Constituţia României, republicată.
La reexaminarea proiectului în şedinţa Comisiei din data de 19 februarie a.c. au participat, în conformitate cu prevederile art. 51 şi 52 din Regulamentul Camerei Deputaţilor, din partea Guvernului doamna  Doina Dascălu, secretar de stat, doamna Ilie Doina, director general şi doamna Alecu Georgeta, şef serviciu în cadrul Ministerului Economiei şi Finanţelor.

La lucrările comisiei au participat 24 deputaţi, din totalul de 28 membri ai comisiei.

Raportul comisiei a fost adoptat cu majoritate de voturi. 

Proiectul de Lege a fost adoptat de Senat în şedinţa din data de 27 noiembrie 2007.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii proiectului de Lege, în şedinţa din data de 19 februarie 2008, comisia propune supunerea spre dezbaterea şi adoptarea Plenului Camerei Deputaţilor a raportului suplimentar cu amendamentele prezentate în anexă
	PREŞEDINTE,

Aurel GUBANDRU
	SECRETAR,

Radu Cătălin Drăguş


Expert parlamentar

Florentina Rădoi
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	
	Lege pentru respingerea Ordonanţei de urgenţă a Guvernului nr. 102/2007 pentru modificarea şi completarea Legii contabilităţii nr. 82/1991
	Lege privind aprobarea Ordonanţei de urgenţă a Guvernului nr. 102/2007 pentru modificarea şi completarea Legii contabilităţii nr. 82/1991

	Titlul legii este pus în acord cu conţinutul.

	2.
	
	ARTICOL UNIC. Se respinge Ordonanţa de urgenţă a Guvernului nr. 102/2007 pentru modificarea şi completarea Legii contabilităţii nr. 82/1991, publicată în Monitorul Oficial al României, Partea I, nr. 689 din 10 octombrie 2007.


	ARTICOL UNIC. Se aproba Ordonanţa de urgenţă a Guvernului nr. 102/2007 pentru modificarea şi completarea Legii contabilităţii nr. 82/1991, publicată în Monitorul Oficial al României, Partea I, nr. 689 din 10 octombrie 2007, cu următoarea modificare:
	Actul normativ este necesar, pentru realizarea cadrului juridic privind raportarea la Institutul European de Statistică a datelor statistice în domeniul finanţelor publice.

	3.
	Art. I.  Legea Contabilităţii nr. 82/1991, republicată în Monitorul Oficial al româniei, Partea I, nr. 48 din 14 ianuarie 2005, cu modificările şi completările ulterioare, se modifică şi se completează după cum urmează:
	.........
	 NEMODIFICAT
	Tehnică legislativă

	4.
	1. La articolul 35, alineatul (3) se modifică şi va avea următorul cuprins:
„(3) Autorităţile publice, ministerele şi celelalte organe de specialitate ale administraţiei publice centrale, instituţiile publice finanţate integral din venituri proprii ai căror conducători au calitatea de ordonator principal de credite, precum şi direcţiile generale ale finanţelor publice judeţene şi a municipiului Bucureşti, pentru situaţiile financiare centralizate pe ansamblul judeţului şi al municipiului Bucureşti privind execuţia bugetelor prevăzute la art. 1 alin. (2) din Legea nr. 273/2006 privind finanţele publice locale, cu modificările şi completările ulterioare, depun la Ministerul Economiei şi Finanţelor un exemplar din situaţiile financiare trimestriale şi anuale, potrivit normelor emise de acesta, la următoarele termene:

a) în termen de 60 de zile de la încheierea exerciţiului financiar;

b) în termen de 45 de zile de la încheierea trimestrului de referinţă.
	........................
	NEMODIFICAT


	

	5.
	2. La articolul 42, alineatul (4) se modifică şi va avea următorul cuprins:

(4) „Constatarea contravenţiilor şi aplicarea amenzilor se fac de persoanele cu atribuţii de inspecţie fiscală şi de către comisarii Gărzii Financiare, precum şi de alte persoane împuternicite din cadrul Ministerului Economiei şi Finanţelor, stabilite prin ordin al ministrului economiei şi finanţelor.
	...............


	La articolul I punctul 2, alineatul (4) al articolului 42 2 se modifică şi va avea următorul cuprins:

(4) „Constatarea contravenţiilor şi aplicarea amenzilor se fac de persoanele cu atribuţii de inspecţie fiscală şi de către comisarii Gărzii Financiare, precum şi de personalul altor direcţii din cadrul Ministerului Economiei şi Finanţelor, stabilite prin ordin al ministrului economiei şi finanţelor.
	Pentru a impulsiona autorităţile publice să respecte termenul de transmitere a situaţiilor financiare, este necesară lărgirea paletei de personal din cadrul Ministerului Economiei şi Finanţelor, care sa poată aplica alineatul (4).  

Pe lângă persoanele cu atribuţii de inspecţie fiscală şi comisarii Gărzii Financiare, în cadrul M.E.F. există o serie de direcţii care lucrează nemijlocit cu situaţiile financiare şi pot sesiza în timp util nerespectarea termenelor impuse de normele europene.

	6.
	3. La articolul 42, după alineatul (6) se introduc două noi alineate, alineatele (7) şi (8) cu următorul cuprins:

(7) In situaţia în care în termen de 10 zile lucrătoare de la aplicarea amenzii provăzute la alin.)2) nu se depun situaţiile financiare prevăzute la art. 35 alin (3), Ministerul Economiei şi Finanţelor va lua următoarele măsuri:

a) blocarea deschiderilor de credite bugetare pentru ordonatorii principali de credite ai bugetului de stat, bugetului asigurărilor sociale de stat, bugetului asigurărilor pentru şomaj, bugetului Fondului naţional unic de asigurări de sănătate şi ai bugetelor locale;

b) blocarea conturilor de disponibilităţi deschise la unităţile Trezoreriei Statului pe numele autorităţilor şi instituţiilor publice finanţate integral sau parţial din venituri proprii.

(8) Se exceptează de la prevederile alin. (7) următoarele operaţiuni:

a) plăţile din fonduri externe nerambursabile sau finanţări primite de la instituţii ori organizaţii internaţionale pentru derularea unor programe şi proiecte, precum şi fondurile de cofinanţare şi prefinanţare aferente;

b) plata drepturilor salariale şi a contribuţiilor aferente, precum şi a drepturilor de asigurări şi asistenţă socială;

c) rambursările de credite interne şi externe, comisioanele şi alte costuri aferente;

d) contribuţii şi cotizaţii către organizaţii internaţionale;

e) plăţile din fondul de rezervă bugetară la dispoziţia Guvernului şi Fondului de intervenţie la dispoziţia Guvernului, potrivit legii.”
	........
	NEMODIFICAT
	

	7.
	Art. II – Legea contabilităţii nr. 82/1991, republicată în Monitorul Oficial al României, Partea I, nr. 48 din 14 ianuarie 2005, cu modificările şi completările ulterioare, precum şi cu modificările şi completările aduse prin prezenta ordonanţă de urgenţă, după aprobarea acesteia prin lege, se va republica în Monitorul Oficial al României, dându-se textelor o nouă numerotare.
	...........
	NEMODIFICAT

